Toppene kommer til norskledet givermøte
Fra Israel kommer utenriksminister Yuval Steinitz, mens statsminister Rami Hamdallah representerer palestinerne. - Dette gir det politiske trøkket vi har ønsket, sier utenriksminister Espen Barth Eide (Ap) til NTB i forkant av møtet i givergruppen AHLC.Det er gjennom dette forumet pengestøtten til palestinerne har blitt kanalisert de siste to tiårene. De siste årene har frustrasjonen vært stor blant giverne over den fastlåste fredsprosessen og mangel på en politisk horisont. Flere har følt at de i praksis har finansiert den israelske okkupasjonen. Men de pågående fredsforhandlingene mellom Israel og Palestina har skapt håp om at det kan være mulig å komme fram til en løsning på konflikten. Derfor har giverne også denne gangen bladd opp penger for å finansiere byggingen av en palestinsk stat.Det er USAs utenriksminister John Kerry som har presset partene tilbake til forhandlingsbordet. Men hvis samtalene bryter sammen, kan AHLC fort være historie slik vi kjenner dette arbeidet i dag, mener Eide. - Da mener jeg at vi i AHLC-formatet må diskutere om vi skal gå inn på et helt annet spor, hvor vi frikobler mer støtte til palestinerne, sier han.
FN-sjef Ban Ki-moon, USAs utenriksminister John Kerry og EUs utenrikssjef Catherine Ashton kommer alle til det norsk-ledede givermøtet for palestinerne i New York onsdag.